  Туспуктэм: Григорий Фомин Майя Бывальцева 2022-тӥ арын Удмуртиын школаос но нылпи садъёс доры нуись 100 иськем пала сюресъёсты тупатъялозы. Со сярысь «Кышкыттэм ӟечлыко сюресъёс» йӧскалык ӵектослэн улосвыл офисэзлэн пресс-службаез ивортӥз. « Школаос но нылпи садъёс дорозь сюресъёс титульной списоке нырысь ик шедё – со пиналъёслэн кышкыттэмлыксы. Дышетонлэн арез улсын ми 70-лэсь трос сыӵе объектъёсты тупатъялом, улосвылысь вань программаосъя оглом 100 иськем пала » Александр Бречалов, Удмуртилэн тӧроез Дышетон юртъёс доры нуись сюресъёсты выльдыны субсидиос, кылсярысь, Дэри, Кез, Шаркан ёросъёслы висъямын. «Кышкыттэм ӟечлыко сюресъёс» йӧскалык ӵектосъя туэ 115 сюрес люкетъёсты тупатъяны чакламын ке, со пӧлысь 52-ез школа маршрутъёсы пыро. Сюрес вылтӥ мынон-ветлонэз кышкыттэм карон улсын ужъёсты котыр ласянь быдэсто: сюрес шобретэз выльдэм сяна, пыдын выжон интыосты радъяло, юри лёгъёс, кенеранъёс лэсьто, сюрес пусъёс пуктыло. Тодэ вайытом, 2022-тӥ арын «Кышкыттэм ӟечлыко сюресъёс» йӧскалык ӵектосъя Удмуртиын 115 сюрес люкетъёслы тупатъялозы, оглом 130 сиькемлэсь трос. Со пӧлын туризмъя объектъёс дорозь вить сюресъёс. Тегъёс: Ижкар АлександрБречалов сюресъёс тупатъянужъёс школаос дӥськут йӧскалыкӵектосъёс Удмуртия  